**АНАЛИЗА ИСПИТИВАЊА ЗАДОВОЉСТВА**

**ЗАПОСЛЕНИХ У ДРЖАВНИМ ЗДРАВСТВЕНИМ УСТАНОВАМА РЕПУБЛИКЕ СРБИЈЕ – СПЕЦИЈАЛНА БОЛНИЦА СВЕТИ САВА**

У 2018. години истраживање је спроведено 30. новембра у Болници Свети Сава. У истраживању се користио јединствен упитник за све здравствене установе састављен од 23 питања и попуњавали су запослени радници свих профила. Попуњени упитници су се убацивали у за то предвиђене анкетне кутије .

Национално испитивање задовољства запослених на систематски начин омогућава свим запосленима у здравственим установама у Републици Србији да изнесу своје ставове о опреми, међуљудским односима, времену, могућности професионалног развоја, финансијској надокнади, сарадњи са колегама, претпостављенима, пацијентима, изложености стресу и притиску на послу, па и о томе да ли планирају да промене посао. Ово испитивање, такође, омогућава здравственим установама да, на основу анализа испитивања, идентификују кључне проблеме и разлоге незадовољства својих запослених и покушају да унапреде квалитет свог рада и задовољства послом, па и задовољство својих корисника.

**РЕЗУЛТАТИ ИСТРАЖИВАЊА**

У истраживању професионалног задовољства учествовало је 206 запослених радника који су били присутни на послу 30. новембра 2018. године.

Од укупног броја испитаних више је било женског пола 79%, док је мушког пола било 18%, 3% испитаника се није изјаснило на питање ког су пола.

Посматрајући дистрибуцију одговора о старосноој структури уочава се да је највише особа средње старосне доби између 35 и 54 године 60%, затим млађих од 35 година 22%, а најмање је старијих од 55 година 14%. На постављено питање 4% није дало одговор.

Уколико посматрамо дистрибуцију запослених према занимању 53% запослених су медицинске сестре/техничари, 17% је лекара, 5% су здравствени радници другог занимања, 1% је здравствених сарадника, 7% административних и 15% техничких радника, 2% упитника је било без одговора.

Од укупног броја запослених који су анкетирани 14% се налази на некој руководећој функцији, док 81% није, 5% испитаних није одговорило на ово питање.

Ако посматрамо задовољство запослених адекватношћу опремом за рад навише одговора је било у категорији ни задовољан ни незадовољан 33%, док је просечан одговор на ово питање био 3,28. Три испитаника су одговорила да се ово питање не односи на њих.

Највише запослених је задовољно расположивим временом за обављање посла 37%, а просечан одговор је 3,56. Један одговор је био да се не односи на њега, а на пет упитника није било одговора.

Испитаници су такође и највише одговорили да су задовољни са расположивим временом за рад са пацијентима 27%. Чак 32 испитаника је навело да се ово не односи на њих, док чак 13 није одговорило ништа на ово питање. Просечна оцена задовољства је била 3,38.

Највећи број запослених је задовољно аутономијом у обављању посла – могућношћу да доноси одлуке и то 35%. На три испитаника се по њиховом мишљењу ово питање није односило, а 9 њих је оставило ово поље без одговора. Просечан одговор је био 3,69.

Могућношћу да у раду користе сва своја знања, способности и вештине 38% испитаника је потврдило задовољством, док је просечна оцена задовољства 3,74. На двоје се ово не односи, а пет није одговорило.

Од укупног броја испитаних 32% је задовољно уважавањем и вредновањем свог рада, пет није одговорило, а просечан одговор је био 3,41.

Присутно је задовољство непосредном сарадњом са колегама у 40%, један испитаник је навео да се ово питање не односи на њега, а пет није дало одговор. Просечна оцена задовољства је 3,91.

Док непосредном сарадњом са претпостављеним испитаници су потврдили да су веома задовољни њих 37%, један испитаник такође наводи да се ово питање не односи на њега, а шест није дало одговор. Просечна оцена задовољства била је 4.

Веома мала је разлика у дистрибуцији одговора испитаника на питање у којој мери су задовољни односом пацијента према њима. задовољно је 26%, а веома задовољно 25%. Однос са пацијентом нема 35 запослених, а на 14 упитника ово питање остало је без одговора. Просечна оцена је 3,87.

Највише запослених је веома задовољно могућношћу за професионални развој / континуирану едукацију 32%, на 9 се ово питање не односи, а одговор није дало 10 испитаника. Просечна оцена је била 3,8.

Финансијска надокнада је највећи проблем што се тиче задовољатва запослених, чак 40% је веома незадовољно. Четири испитаника нису одговорила на ово питање, а просечна оцена је 2,07.

Запослени су задовољни руковођењем и организацијом рада у установи 34%. Један је означио да се ово питање не односи на њега, 7 није одговорило, а просечна оцена задовољства је 3,34.

Ако посматрамо задовољство запослених добијањем јасних упутстава шта се од њих очекује у оквиру посла 40 % је задовољно. Седам није одговорило, а просек оцене је 3,63.

Гледајући дистрибуцију одговора запослених 36,9% је задовољно могућношћу да изнесе своје идеје претпостављенима, двоје се изјаснило да се тај исказ не односи на њих, а троје није одговорило. Просечна оцена задовољства је 3,65.

Мали број запослених (6%) није ни мало приликом обављања посла напет, под стресом или притиском , 9% је мало напето, под стресом или притиском, 20% веома много, 24% много, 41% умерено осећа напетост, стрес или притисак. 16 испитаника није одговорило на ово питање.

На питање: Када поредите колико сте били задовољни послом пре пет година и данас, да ли сте сада, седам испитаника у опште није одговорило, 25% је задовољније послом, 27% је незадовољније, а 48% је одговорило да нема разлике.

Што се тиче мишљења запослених о послу у наредних пет година, 4% планира да ради послове ван здравствене заштите, 6% да оде у приватни сектор здравства, 24%планира да оде у иностранство, 31% у опште не размишља о промени посла, 35% планира да остане у државном сектору здравства.Пет није одговорило на ово питање.

Узимајући у обзир све наведено, испитаници су оценили задовољство послом који сада обављају и то 4% веома незадовољно, 9% веома задовољно, 14% незадовољно, 33% задовољно, 40% ни задовољно ни незадовољно и три испитаника се нису изјаснила на ово питање.

Просечна оцена задовољства запослених својим послом у Специјалној болници Свети Сава је 3,29.

Поред посла који обављају у Установи највише запослених се изјаснило да не ради додатно 49%, у приватној пракси ради 45%, у неком другом сектору ради 4%, док у настави ради 2%.

Последњи део упитника се односио на сугестије, примедбе и предлоге запослених ради унапређења квалитета рада и задовољства запослених. Добили смо велики број разноразних примедби и предлога, али ако би се све примедбе сортирале и сажеле на једноставне одговоре, може се приметити да се убедљиво највећи број примедби односио на низак лични доходак, односно да испитаници нису довољно плаћени за свој рад, а затим на недостатак услова за рад и кадра.

**Најчешће примедбе запослених:**

1. Да се повећају плате плате

2. Да се побољшају услови за рад у опште, а такође набавка нове опреме као би рад био ефикаснији

3. Недовољно кадра и боља расподела већ постојећег, као и признавање стручне спреме, степена образовања

4. Боља организација посла , подела радних обавеза

5. Усаглашавање здравственог система са просветним

**РЕЗУЛТАТИ ИСПИТИВАЊА ЗАДОВОЉСТВА ЗАПОСЛЕНИХ 2018. ГОДИНЕ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| У КОЈОЈ МЕРИ СТЕ ЗАДОВОЉНИ? | Веома незадовољан | Незадовољан | Ни задовољан ни незадовољан | Задовољан | Веома задовољан | Не односи се на мене | Без одговора | Просечна оцена |
| 1. Адекватношћу опреме за рад | 12 | 36 | 67 | 58 | 30 | 3 | / | 3,28 |
| 2. Расположивим временом за обављање посла | 4 | 29 | 56 | 76 | 35 | 1 | 5 | 3,56 |
| 3. Расположивим временом за рад са пацијентима | 8 | 29 | 44 | 55 | 25 | 32 | 13 | 3,38 |
| 4. Аутономијом у обављању посла – могућношћу да доносите одлуке | 7 | 21 | 46 | 72 | 48 | 3 | 9 | 3,69 |
| 5. Могућностима да у раду користите сва своја знања, способности и вештине | 7 | 18 | 46 | 78 | 50 | 2 | 5 | 3,74 |
| 6. Уважавањем и вредновањем вашег рада | 15 | 30 | 51 | 66 | 39 | / | 5 | 3,41 |
| 7. Непосредном сарадњом са колегама | 5 | 7 | 45 | 82 | 60 | 1 | 5 | 3,91 |
| 8. Непосредном сарадњом са претпостављенима | 5 | 11 | 38 | 69 | 76 | 1 | 6 | 4 |
| 9. Односом пацијената према Вама | 3 | 12 | 38 | 53 | 51 | 35 | 14 | 3,87 |
| 10. Могућностима за професионални развој/ континуирану едукацију | 11 | 17 | 35 | 59 | 65 | 9 | 10 | 3,8 |
| 11. Финансијском надокнадом за рад | 83 | 56 | 39 | 13 | 11 | / | 4 | 2,07 |
| 12. Руковођењем и организацијом рада у установи | 17 | 30 | 50 | 70 | 31 | 1 | 7 | 3,34 |
| 13. Добијањем јасних упутстава шта се од вас очекује у оквиру посла | 5 | 21 | 54 | 82 | 37 | / | 7 | 3,63 |
| 14. Могућношћу да изнесете своје идеје претпостављенима | 9 | 22 | 47 | 76 | 47 | 2 | 3 | 3,65 |
| УКУПНА ПРОСЕЧНА ОЦЕНА | | | | | | | | 3,52 |

**15. Колико сте приликом обављања посла напети, под стресом или притиском?**

Нимало - 11

Мало - 17

Умерено - 78

Много - 46

Веома много - 38

Без одговора - 16

**16. Када поредите колико сте били задовољни послом пре пет година и данас, да ли сте**

**сада?**

Задовољнији послом - 50

Нема разлике - 96

Незадовољнији послом - 53

Без одговора - 7

**17. Када размишљате о послу у наредних пет година, да ли планирате да:**

Останете у државном сектору здравства - 70

Одете у приватни сектор здравства - 11

Радите послове ван здравствене заштите - 9

Одете у иностранство - 48

Уопште не размишљате о промени посла - 63

Без одговора - 5

**18. Узимајући све наведено у обзир, оцените задовољство послом који сада обављате:**

Веома незадовољан - 10

Незадовољан - 28

Ни задовољан ни незадовољан - 81

Задовољан - 65

Веома задовољан - 19

Без одговора - 3

**ОПШТИ ПОДАЦИ**

**19. Пол:** Мушки - 38 Женски - 162 Без одговора - 6

**20. Године старости:**

Мање од 35 - 46

Од 35 до 54 - 124

Више од 55 - 28

Без одговора - 8

**21. Занимање:**

Лекар - 35

Медицинска сестра/техничар - 108

Здравствени радник – друго занимање - 11

Здравствени сарадник - 3

Административни радник - 14

Технички радник - 31

Без одговор - 4

**22. Да ли тренутно обављате неку од руководећих функција?**

Да - 29 Не - 167 Без одговора - 10

**23. Да ли поред посла који обављате у вашој установи радите и:**

*дозвољено је заокружити више од једног одговора*

У настави – 5

У приватној пракси - 92

У неком другом сектору - 9

Не радим додатно - 100